**Likumprojekta “Grozījumi Dzīvojamo māju pārvaldīšanas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Dzīvojamo māju pārvaldīšanas likumā” (turpmāk – Likumprojekts) izstrādāts, lai veicinātu dzīvojamo māju energoefektivitāti, kā arī lai novērstu tehniskas neprecizitātes Dzīvojamo māju pārvaldīšanas likuma (turpmāk – Pārvaldīšanas likums) normās.Likums stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2018. gada 30. janvāra protokola Nr. 6 4.§ 2. punkts.
2. Ministru kabineta 2019. gada 19. marta protokola Nr. 14 41.§ 4. punkts.
3. Ekonomikas ministrijas iniciatīva.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta mērķis ir veicināt daudzdzīvokļu māju energoefektivitāti, kā arī novērst spēkā esošā tiesiskā regulējuma nepilnības.1. Likumprojekts nodrošinās Ministru kabineta 2018. gada 30. janvāra protokola Nr. 6 4.§ 2. punktā Ekonomikas ministrijai dotā uzdevuma (uzklausīt biedrību “Latvijas Namu pārvaldītāju un apsaimniekotāju asociācija” un izvērtēt dzīvojamo māju pārvaldīšanas problēmas, sagatavot attiecīgus likumprojektus par grozījumiem Dzīvokļa īpašuma likumā un Dzīvojamo māju pārvaldīšanas likumā un ekonomikas ministram līdz 2020. gada 1. janvārim iesniegt tos izskatīšanai Ministru kabinetā) izpildi attiecībā par grozījumu veikšanu Dzīvojamo māju pārvaldīšanas likumā, jo Likumprojekta izstrādē ir ņemts vērā dzīvojamo māju pārvaldnieku (turpmāk – pārvaldnieki) viedoklis par aktuāliem problēmjautājumiem dzīvojamo māju pārvaldīšanas procesā, sevišķi attiecībā uz daudzdzīvokļu māju īpašnieku lēmumu pieņemšanas problemātiku.2. Likumprojekts ir saistīts ar Ministru kabineta 2019. gada 19. marta protokola Nr. 14 41.§ 4. punktā Ekonomikas ministrijai uzdoto uzdevumu (līdz 2019. gada 15. novembrim iesniegt izskatīšanai Ministru kabinetā Elektroenerģijas tirgus likuma 36.1pantā minēto Ministru kabineta noteikumu projektu par agregatoriem un likumprojektu “Grozījumi Dzīvojamo māju pārvaldīšanas likumā”), jo paredz precizēt obligāti veicamo pārvaldīšanas darbību sarakstu, paplašinot veicamos pienākumus ēkas energoefektivitātes uzlabošanā (tajā skaitā, veikt ēkas energosertifikāciju) un tādējādi rosinot ēku īpašniekiem rast un īstenot risinājumus dzīvojamo māju energoefektivitātes paaugstināšanai. Sākotnēji tika plānots regulēt dzīvojamo māju energoefektivitātes paaugstināšanas prasības Pārvaldīšanas likumā, taču rezultātā ir izvēlēts risinājums izslēgt no Pārvaldīšanas likuma speciālo pilnvarojumu Ministru kabinetam noteikt dzīvojamās mājas energoefektivitātes minimālās prasības, attiecīgu pilnvarojumu attiecībā uz visām ēkām ietverot Ēku energoefektivitātes likumā. Dzīvojamo māju energoefektivitātes jautājumi tika iekļauti Pārvaldīšanas likumā, kad vēl nebija pieņemts speciālais normatīvais akts – Ēku energoefektivitātes likums.Ekonomikas ministrija ir izstrādājusi likumprojektu “Grozījumi Ēku energoefektivitātes likumā” (VSS-1247), citastarp paredzot pilnvarojumu Ministru kabinetam izdot noteikumus par ekspluatējamu ēku energoefektivitātes minimālajām prasībām, tādējādi izpildot Ministru kabineta 2019. gada 19. marta protokola Nr. 14 41.§ 4. punktā doto uzdevumu.Pašreiz Pārvaldīšanas likuma 6. panta otrās daļas 1. punkta “f” apakšpunkts kā vienu no pienākumiem obligāti veicamo dzīvojamās mājas pārvaldīšanas darbību ietvaros paredz dzīvojamās mājas energoefektivitātei izvirzīto minimālo prasību izpildes nodrošināšanu. Saskaņā ar Pārvaldīšanas likuma 6. panta otrās daļas 1. punktu minētais pienākums izpildāms obligāti veicamās pārvaldīšanas darbības – dzīvojamās mājas uzturēšana (fiziska saglabāšana) – ietvaros, kas savukārt izpildāma atbilstoši normatīvo aktu prasībām. Pasākumus ēku energoefektivitātes uzlabošanai paredz Ēku energoefektivitātes likums, un energoefektivitātes minimālo prasību nodrošināšana ēkām nav vienīgais pasākums, kas uzlabo ēkas energoefektivitāti. Minētais likums paredz arī tādus pasākumus kā ēku energoefektivitātes novērtēšana, ēku energosertifikācija, apkures sistēmu un gaisa kondicionēšanas sistēmu pārbaude u.c. Tādējādi ar Likumprojektu paredzēts noteikt, ka dzīvojamās mājas uzturēšanas ietvaros ir jānodrošina dzīvojamās mājas energoefektivitātes uzlabošanas pasākumu veikšana tādā kārtībā un apmērā, kā to paredz speciālie normatīvie akti – Ēku energoefektivitātes likums un saistītie Ministru kabineta noteikumi.Šāda kārtība veicinās dzīvojamo māju, sevišķi daudzdzīvokļu māju, energoefektivitātes uzlabošanu. Proti, paredzot pasākumus ēku energoefektivitātes uzlabošanai obligāti veicamo pārvaldīšanas darbību ietvaros, dzīvojamās mājas īpašniekam (dzīvokļu īpašniekiem) būs skaidri saprotams, ka mājas energoefektivitātes uzlabošana ir obligāta, un, pilnvarojot pārvaldnieku nodrošināt obligātās pārvaldīšanas darbības, pārvaldnieks tiks pilnvarots arī nodrošināt paredzētos energoefektivitātes uzlabošanas pasākumus. Savukārt dzīvojamās mājas īpašniekam būs pienākums nodrošināt finansējumu minēto pasākumu veikšanai, kā to paredz Pārvaldīšanas likuma 10. panta trešā daļa.Saskaņā ar Dzīvokļa īpašuma likuma 16. panta otrās daļas 4. punktu un 17. panta septīto daļu, lai pieņemtu lēmumu par pilnvarojuma došanu un atsaukšanu (noteiktu darbību veikšanai dzīvokļu īpašnieku kopības vārdā), nepieciešams, lai “par” nobalso dzīvokļu īpašnieki, kuri pārstāv vismaz divas trešdaļas no visiem dzīvokļu īpašumiem. Turpretī atbilstoši Dzīvokļa īpašuma likuma 16. panta otrās daļas 8., 9. punktam un trešajai daļai, kā arī 17. panta devītajai daļai, lai pieņemtu lēmumu par atsevišķu vai visu dzīvojamās mājas pārvaldīšanas darbību uzdošanu pārvaldniekam un to atsaukšanu, kā arī dzīvojamās mājas pārvaldīšanas izdevumu noteikšanas un maksāšanas kārtību, nepieciešams, lai “par” nobalso dzīvokļu īpašnieki, kuri pārstāv vairāk nekā pusi no visiem dzīvokļu īpašumiem. Pārvaldīšanas likuma 5. panta ceturtā daļa šajā sakarā noteic, ka lēmumus, kas attiecas uz obligāti veicamo pārvaldīšanas darbību nodrošināšanu kopīpašumā esošā dzīvojamā mājā (dzīvokļu īpašumos nesadalīta dzīvojamā māja, kas pieder daudziem kopīpašniekiem) – pārvaldīšanas uzdevuma uzdošanu, tā atsaukšanu, mājas uzturēšanai nepieciešamo pakalpojumu līgumu slēgšanas noteikumiem, kā arī kārtību, kādā nosakāmi un maksājami obligātie izdevumi un atlīdzība par pārvaldīšanu, pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam dzīvojamās mājas kopīpašniekam. Minētā kārtība būtiski atvieglo lēmumu pieņemšanu attiecībā uz kopīpašumā esošas dzīvojamās mājas, kas nav sadalīta dzīvokļu īpašumos, pārvaldīšanu, jo pārējos gadījumos, kas nav nosaukti Pārvaldīšanas likumā, lēmums var tikt pieņemts tikai ar visu kopīpašnieku piekrišanu, kā to paredz Civillikuma 1068. pants.Daudzdzīvokļu mājā, kurai ir daudz īpašnieku, organizēt nepieciešamos darbus ir daudz ērtāk, ja īpašnieki ar lēmumu vismaz lielāko daļu darbu veikšanu nodod pārvaldniekam (vai citai personai) un par katru plānoto pasākumu nav nepieciešams pieņemt atsevišķu dzīvojamās mājas īpašnieku lēmumu. Savukārt gadījumos, kad lēmums ir jāpieņem, ir lielākas iespējas pieņemt tādu lēmumu, kam nepieciešams mazāks balsu vairākums. Tieši dzīvojamās mājas saglabāšanas un uzlabošanas nolūkos gan Dzīvokļa īpašuma likums, gan arī minētā Pārvaldīšanas likuma norma paredz mazāku balsu vairākumu lēmumu pieņemšanai par dzīvojamās mājas pārvaldīšanas uzdevuma uzdošanu un pārvaldīšanas maksas noteikšanu. Savukārt attiecībā uz pārvaldīšanas uzdevuma izpildi un finansēšanu arī dzīvojamās mājas pārvaldniekam ir ērtāk plānot konkrētajā periodā (kalendāra gadā) veicamos darbus un to izmaksas, ja tie jau ir savlaicīgi zināmi un noteikti kā obligāti veicami, pretēji gadījumiem, kad pārvaldnieks tiek atsevišķi pilnvarots noteiktu darbu veikšanai, kam, turklāt, nepieciešams arī saņemt papildu finansējumu no dzīvojamās mājas īpašnieka, tādējādi radot pārvaldniekam arī papildu administratīvās izmaksas maksājumu organizēšanai un apstrādei, kas jāsedz pašam dzīvojamās mājas īpašniekam.Vienlaikus Ekonomikas ministrija arī ir izstrādājusi likumprojektu “Grozījumi Dzīvokļa īpašuma likumā” (VSS-1249), kas, citastarp, paredz izslēgt Dzīvokļa īpašuma likuma 17. panta septīto daļu, atvieglojot lēmumu pieņemšanu par atsevišķā īpašuma robežās esošo dzīvojamās mājas kopīpašuma elementu pārbūves un restaurācijas kārtību, kā arī par pilnvarojuma došanu un atsaukšanu. Minētās izmaiņas gan neattieksies uz kopīpašumā esošajām dzīvojamajām mājām, kas nav sadalītas dzīvokļu īpašumos.Pamatojoties uz Pārvaldīšanas likuma 6. panta piekto daļu, ir izdoti Ministru kabineta 2010. gada 28. septembra noteikumi Nr. 907 “Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajam prasībām” (turpmāk – Noteikumi Nr. 907), kas, citastarp, paredz prasības dzīvojamās mājas energoefektivitātes nodrošināšanai (IV nodaļa). Ievērojot minēto Likumprojekta izstrādes pamatojumu, ir paredzēts visām ekspluatējamām ēkām, tajā skaitā Pārvaldīšanas likuma objektiem (dzīvojamām mājām), attiecināmās energoefektivitātes uzlabošanas prasības iekļaut vienā normatīvajā aktā – Ēku energoefektivitātes likumā, kā arī uz tā pamata izdotos Ministru kabineta noteikumos. Līdz ar to ir plānots veikt grozījumus arī Ēku energoefektivitātes likuma 4. pantā, paredzot pilnvarojumu Ministru kabinetam noteikt energoefektivitātes minimālās prasības, par ko Ekonomikas ministrija jau ir sagatavojusi likumprojektu “Grozījumi Ēku energoefektivitātes likumā” (VSS-1247). Savukārt attiecīgajos Ministru kabineta noteikumos tiks ietvertas arī minimālās prasības dzīvojamās mājas energoefektivitātes nodrošināšanai.3. Ar Likumprojektu arī paredzēts novērst Pārvaldīšanas likuma normu savstarpēju redakcionālu neatbilstību. Atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.1 punktam redakcionālus precizējumus sagatavo vienlaikus ar normatīvā akta grozījumiem pēc būtības.Pārvaldīšanas likuma 6. panta piektā daļa satur pilnvarojumu Ministru kabinetam izdot noteikumus par šā panta otrās daļas 1. punkta “a”, “c” un “e” apakšpunktā minētajām obligāti veicamajām dzīvojamās mājas pārvaldīšanas darbībām, kā arī par kārtību, kādā tiek plānotas un organizētas ar dzīvojamās mājas renovāciju un rekonstrukciju saistītās darbības. Pamatojoties uz Pārvaldīšanas likuma 6. panta piekto daļu, ir izdoti Ministru kabineta 2010. gada 28. septembra noteikumi Nr. 906 “Dzīvojamās mājas sanitārās apkopes noteikumi” (turpmāk – Noteikumi Nr. 906) un Noteikumi Nr. 907.Pārvaldīšanas likuma 6. panta otrā daļa paredz obligāti veicamās pārvaldīšanas darbības un to ietvaros veicamos pienākumus, tajā skaitā dzīvojamās mājas sanitārā apkope (1. punkta “a” apakšpunkts), elektroenerģijas nodrošināšana dzīvojamās mājas kopīpašumā esošajai daļai (arī kopīpašumā esošo iekārtu darbības nodrošināšanai) (1. punkta “c” apakšpunkts) un dzīvojamajai mājai kā vides objektam izvirzīto prasību izpildes nodrošināšana (1. punkta “e” apakšpunkts). Secināms, ka Noteikumi Nr. 906 ir izdoti, lai noteiktu Pārvaldīšanas likuma 6. panta otrās daļas 1. punkta “a” apakšpunktā paredzētās obligāti veicamās pārvaldīšanas darbības izpildes kārtību. Savukārt Noteikumi Nr. 907 reglamentē kārtību, kādā izpildāmi obligāti veicamās pārvaldīšanas darbības – dzīvojamās mājas uzturēšana (fiziska saglabāšana) – ietvaros noteiktie pienākumi – dzīvojamās mājas, tajā esošo iekārtu un komunikāciju apsekošana, tehniskā apkope un kārtējais remonts un dzīvojamās mājas energoefektivitātei izvirzīto minimālo prasību izpildes nodrošināšana, kas ir paredzēti Pārvaldīšanas likuma 6. panta otrās daļas 1. punkta “d” un “f” apakšpunktā, nevis “c” un “e” apakšpunktā, kā noteikts 6. panta piektās daļas pilnvarojumā.Šāda situācija izveidojusies, izdarot 2013. gada 19. decembra grozījumus Pārvaldīšanas likuma 6. panta otrās daļas 1. punktā (stājās spēkā 2014. gada 15. janvārī), to papildinot ar jaunu “c” apakšpunktu un vienlaikus paredzot, ka turpmāk līdzšinējais “c”, “d” un “e” apakšpunkts tiek uzskatīts attiecīgi par “d”, “e” un “f” apakšpunktu. Taču atbilstoši grozījumi 6. panta otrās daļas 1. punkta apakšpunktu numerācijas precizēšanai 6. panta piektajā daļā netika veikti, līdz ar ko 6. panta piektajā daļā saglabājās atsauce uz tādu 6. panta otrās daļas 1. punkta apakšpunktu numerāciju, kāda bija spēkā pirms 2013. gada 19. decembra grozījumiem.4. Likumprojekts paredz aktualizēt Pārvaldīšanas likumā lietoto terminoloģiju, jo spēkā esošie ārējie normatīvie akti vairs neparedz ēkas energopases izstrādi, bet tās vietā ir regulēta ēkas energosertifikācija – ēkas energosertifikāta un ēkas pagaidu energosertifikāta izsniegšanas kārtība (Ēku energoefektivitātes likuma 7. un 8. pants, Ministru kabineta 2013. gada 9. jūlija noteikumi Nr. 383 “Noteikumi par ēku energosertifikāciju”), tajā skaitā attiecīgajam energosertifikātam pievienojamie dokumenti. Likumprojektā ietvertie grozījumi attiecas uz dzīvojamās mājas lietā ievietojamiem dokumentiem, aizstājot energopasi ar ēkas energosertifikātu vai ēkas pagaidu energosertifikātu un to pielikumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvojamo māju īpašnieki un dzīvojamo māju pārvaldnieki. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts ietekmēs dzīvojamo māju īpašniekus, jo tiem būs jānodrošina papildu pienākumu izpilde un finansējums dzīvojamās mājas obligāti veicamo pārvaldīšanas darbību ietvaros sakarā ar dzīvojamās mājas energoefektivitātes uzlabošanas pasākumu īstenošanu, kā arī dzīvojamo māju pārvaldniekus, kuriem saskaņā ar dzīvojamās mājas īpašnieku pilnvarojumu būs jāveic minētie pienākumi. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Atbilstības izmaksas energoefektivitātes uzlabošanas pasākumu veikšanai nav iespējams precīzi aprēķināt, jo tās ir atkarīgas no nepieciešamo energoefektivitātes pasākumu apjoma un izmaksām katrai konkrētajai dzīvojamajai mājai. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | Nav precīzi aprēķi-nāms | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | Nav precīzi aprēķi-nāms | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3. Finansiālā ietekme | 0 | Nav precīzi aprēķi-nāms | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | Nav precīzi aprēķi-nāms | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķi-nāms | X | Nav precīzi aprēķi-nāms | X | Nav precīzi aprēķi-nāms | Nav precīzi aprēķi-nāms |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Valsts dzīvojamo māju un dzīvojamo telpu valdītājiem un pašvaldībām iespējams dzīvojamo māju pārvaldīšanas izmaksu palielinājums sakarā ar Likumprojektā plānoto papildu dzīvojamo māju energoefektivitātes paaugstināšanas pasākumu izpildi. Izdevumi nav precīzi aprēķināmi, jo tie ir atkarīgi no katrai konkrētai dzīvojamajai mājai nepieciešamajiem energoefektivitātes paaugstināšanas pasākumiem. Valsts dzīvojamo māju vai dzīvojamo telpu valdītāji (valsts tiešās pārvaldes iestādes, valsts kapitālsabiedrības – valsts institūcijas, kuru personā valstij piederošais nekustamais īpašums ir ierakstīts zemesgrāmatā, kas atbild par konkrētā valsts nekustamā īpašuma veida apsaimniekošanu vai kas veic konkrētā nekustamā īpašuma uzturēšanu un apsaimniekošanu saskaņā ar līgumu) un pašvaldības dzīvojamo māju pārvaldīšanas izmaksu palielinājumu sakarā ar Likumprojektā plānoto papildu dzīvojamo māju energoefektivitātes paaugstināšanas pasākumu izpildi nodrošinās savu budžetu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar Likumprojektu virzāmi šādi tiesību aktu projekti:1. likumprojekts “Grozījumi Ēku energoefektivitātes likumā” (VSS-1247), precizējot ēku energoefektivitātes uzlabošanas pasākumus un paredzot pilnvarojumu Ministru kabinetam ar noteikumiem noteikt ekspluatējamu ēku energoefektivitātes minimālās prasības;
2. likumprojekts “Grozījumi Dzīvokļa īpašuma likumā” (VSS-1249), paredzot atvieglot lēmumu pieņemšanas procedūru jautājumos, kas skar arī dzīvojamās mājas energoefektivitātes uzlabošanas pasākumu īstenošanu.

Sakarā ar Likumprojektu būs nepieciešams izstrādāt:1. grozījumus Noteikumos Nr. 907, svītrojot no tiem regulējumu par prasībām dzīvojamās mājas energoefektivitātes nodrošināšanai;
2. grozījumus Ministru kabineta 2010. gada 28. septembra noteikumos Nr. 908 “Mājas lietas vešanas un aktualizēšanas noteikumi”, aizstājot tajos dzīvojamās mājas lietā iekļaujamo energopasi ar ēkas energosertifikātu vai ēkas pagaidu energosertifikātu un to pielikumiem.
 |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Likumprojekta izstrādē nodrošināta, pirms Likumprojekta izsludināšanas Valsts sekretāru sanāksmē to publicējot Ekonomikas ministrijas un Ministru kabineta tīmekļvietnē 2019. gada 10. oktobrī.Pēc Likumprojekta izsludināšanas Valsts sekretāru sanāksmē 2019. gada 19. decembrī interesentiem bija iespēja sniegt atzinumu līdz 2020. gada 10. janvārim. Sabiedrības līdzdalība pēc nepieciešamības tiks nodrošināta arī turpmākā Likumprojekta saskaņošanas un virzības gaitā līdz izskatīšanai Ministru kabineta sēdē. |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt par to viedokli, Likumprojekts un tā anotācija tika ievietoti Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”, un Ministru kabineta tīmekļvietnē. Sabiedrības pārstāvjiem bija iespēja sniegt viedokli par Likumprojektu no 2019. gada 11. oktobra līdz 2019. gada 11. novembrim.  |
| 3. | Sabiedrības līdzdalības rezultāti | Likumprojekta sabiedriskās apspriešanas laikā Ekonomikas ministrijas un Ministru kabineta tīmekļvietnē priekšlikumi vai iebildumi netika saņemti.Pēc Likumprojekta izsludināšanas Valsts sekretāru sanāksmē saņemts Latvijas Darba devēju konfederācijas atzinums ar iebildumu par skaidrāka tiesiskā regulējuma nepieciešamību attiecībā uz mājas lietas un ekspluatācijas lietas iekārtošanu, proti, vai tās iekārtojamas par jebkuru dzīvojamo māju vai tikai par daudzdzīvokļu mājām. Grozījumi dzīvojamās mājas lietas vešanas kārtībā no Likumprojekta ir svītroti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dzīvojamo māju īpašnieki (tajā skaitā, valsts dzīvojamo māju un dzīvojamo telpu valdītāji un pašvaldības) un pārvaldnieki nodrošinās Likumprojektā paredzēto prasību izpildi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmē institūciju funkcijas un struktūru. Nav plānota jaunu institūciju izveide, esošu institūciju likvidācija vai reorganizācija.Likumprojekts tiks izpildīts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Bergmane 67013041

Marta.Bergmane@em.gov.lv

v\_sk. = 2694